Belegiš

**Belegiš** je naselje u opštini Stara Pazova u Sremskom okrugu. Prema popisu iz 2002. bilo je 3116 stanovnika (prema popisu iz 1991. bilo je 2605 stanovnika).

## Geografija
Belegiš se nalazi u istočnom delu Srema, na desnoj obali Dunava, oko 36 km severno od Beograda. Smešteno je na teritoriji opštine Stara Pazova. Belegiški ribolovni tereni spadaju u poznatije u regionu.

## Historija

U starom veku područje Belegiša je verovatno spadalo u teritoriju Basijane. U blizini sela pronađen je velik fond praistorijske i rimske keramike.

Belegiš je nastao u XVI veku, kad su se 23 porodice doselile na desnoj obali Dunava. Sagradili su malu crkvu od pletera, pokrivenu trskom. Godine 1731. izgrađena je druga, modernija crkva. Tada je selo već brojalo 230 kuća.

Pošto je Dunav odnosio breg na kom je bila druga crkva, zidovi su počeli da pucaju i tonu u zemlju. Sadašnja crkva u Belegišu je treća koja je podignuta otkako je selo nastalo. Crkva ima dva tornja i najveća je u sremskoj eparhiji, izgrađena 1927. godine, u centru sela. Crkva je počela da propada i saniranje je počelo 1998. godine.

Crkva je posvećena prenosu moštiju svetoga oca Nikolaja i slavi se 22. maja.

Za vreme Drugog svetskog rata Belegiš je bio partizanska baza. A 14. marta 1944. godine u Belegišu je formiran Glavni Narodnooslobodilački odbor Vojvodine.

U Belegišu je 1925. rođena Vera Miščević, partizanka i borac Treće vojvođanske brigade. Vera je poginula oktobra 1944. godine, kod Obrenovca, tokom borbi u sklopu Beogradske operacije. Godine 1953. proglašena je za narodnog heroja, a 1974. u selu joj je podignut spomenik, ispred Osnovne škole, koja nosi njeno slavno ime.

## Demografija
U naselju Belegiš živi 2521 punoletni stanovnik, a prosečna starost stanovništva iznosi 40,4 godina (39,2 kod muškaraca i 41,7 kod žena). U naselju ima 1016 domaćinstava, a prosečan broj članova po domaćinstvu je 3,07.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

{| width="50%" style="background:transparent; "
| valign="top" width="50%" style="border:1px solid gray; " |


:*Grafik promene broja stanovnika tokom 20. veka*



| valign="down" width="50%" |

## Kultura
„Srpsko ratarsko pevačko društvo“ osnovano je 1927. godine na inicijativu učiteljice Milice Marinković. Društvo je na pevačkim takmičenjima postizalo zapažene rezultate i steklo veliki ugled. U poklonstvenoj deputaciji staropazovačkog sreza na Oplenac pevalo je u kripti na pomenu Kralju Aleksandru u novembru 1934. godine. Opelo je prenosio radio Beograd. Na pevačkom takmičenju u Novom Sadu 1936. godine Srpsko ratarsko pevačko društvo je osvojilo prvo mesto. Spasovdan, slava društva, zbog masovnog okupljanja omladine iz Belegiša i susednih mesta, postao je i ostao seoska slava.

## Zanimljivosti
* Na adi preko puta Belegiša sniman je film Emira Kusturice „Crna mačka, beli mačor“.

## Galerija


Datoteka:Belegiška crkva 4.jpg|Pravoslavna crkva u Belegišu
Datoteka:Belegiška crkva 1.jpg|Pravoslavna crkva u Belegišu
Datoteka:Belegiška crkva 3.jpg|Pravoslavna crkva u Belegišu
Datoteka:Belegiška crkva 2.jpg|Pravoslavna crkva u Belegišu
Datoteka:L'église orthodoxe de Belegiš.jpg|Pravoslavna crkva u Belegišu
Datoteka:Belegis 0001.jpg|Zalazak sunca u Belegišu
Datoteka:Belegis 0011.jpg|Belegiški breg kod čamaca
Datoteka:Inondation du Dabube à Belegiš.jpg|Visoki vodostaj Dunava
Datoteka:Belegis 0014.jpg|Crkvica kapela na Belegiškom groblju



## Povezano
* Belegiš Kručeni
* Opština Stara Pazova
* Srem
* Sremski okrug
* Srbija
* Dunav
* Spisak naseljenih mesta u Srbiji

## Reference

## Vanjske veze

* Srpska Pravoslavna Crkvena Opština Belegiš  
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)